60 a.C.n.

Eventa 
Romae
Publius Clodius, qui homo patricius erat, in plebem transire varie conabatur ut tribunus plebis fieri posset. Ita enim inimicos qui eum accusarant poenas sibi daturos sperabat.
Caesar a petitione triumphi (in Hispania Ulteriore latrones vicerat) destitit comitiis consularibus ut interesset : consul designatus est cum Marco Bibulo, optimatium candidato.
Optimates, duce Metello Celere consule, simul adnitentibus Catone Luculloque, summa contentione obstabant ne acta Pompei in Oriente (id est quae militibus, regibus , sociis promiserat) rata fierent.
 Primus triumviratus : Societas  inter Gaium Iulium Caesarem, Gnaeum Pompeium Magnum, et Marcum Licinium Crassum  anno 60 a.C.n. occulte facta," ne quid ageretur in republica quod displicuisset ulli e tribus" (Suetonius).
Africa
In Numidia Iuba I patri, regi Hiempsali II, succedit.

 Nati 

 Mortui